3. การประกอบธุรกิจของแต่ละสายผลิตภัณฑ์

-   ลักษณะของผลิตภัณฑ์

การดำเนินธุรกิจของบริษัท แบ่งออกเป็น

  กลุ่มธุรกิจที่ 1 ผลิตและจำหน่ายอาหารกุ้ง มีผลิตภัณฑ์หลัก 3 ประเภท ได้แก่

1.  อาหารกุ้งกุลาดำ

2.  อาหารกุ้งก้ามกราม

3.  อาหารกุ้งขาวแวนนาไม

  กลุ่มธุรกิจที่ 2 ผลิตและจำหน่ายอาหารปลา มีผลิตภัณฑ์หลัก 2 ประเภท ได้แก่

1.  อาหารปลาดุกและปลากินพืช

2.  อาหารปลานิล

ผลิตภัณฑ์อาหารสัตว์น้ำของบริษัทเป็นผลิตภัณฑ์ที่มีส่วนผสมจากผลิตภัณฑ์ธรรมชาตินำมาปรุงแต่งในรูปของอาหารเม็ด
โดยมีการเพิ่มวิตามินและแร่ธาตุ และผลิตตามขั้นตอนเพื่อออกจำหน่ายแก่เกษตรกร

-   การส่งเสริมการลงทุน

บริษัทฯได้รับสิทธิพิเศษทางภาษีตามพระราชบัญญัติส่งเสริมการลงทุน (พ.ศ. 2520)
โดยการอนุมัติของคณะกรรมการการส่งเสริมการลงทุนตามบัตรส่งเสริมเลขที่ 1169/2539 ลงวันที่
26 กุมภาพันธ์ 2539 ทั้งนี้ภายใต้เงื่อนไขที่กำหนดบางประการ
สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรสุทธิจากกิจการที่ได้รับการส่งเสริมตามระยะเวลาที่กำหนดแปดปีนับตั้งแต่วันที่เริ่มมีรายได้จากการประกอบกิจการนั้น
ได้รับลดหย่อนภาษีเงินได้นิติบุคคลสำหรับกำไรสุทธิในอัตราร้อยละห้าสิบของอัตราปกติเป็นระยะเวลาห้าปีนับตั้งแต่วันที่พ้นกำหนดระยะเวลาได้รับการยกเว้นภาษีเงินได้นิติบุคคล
และได้รับยกเว้นภาษีเงินได้สำหรับเงินปันผลจ่ายให้แก่ผู้ถือหุ้นซึ่งจ่ายจากกำไรของกิจการที่ได้รับการส่งเสริมการลงทุนตลอดระยะเวลาที่ได้รับยกเว้นภาษีเงินได้นิติบุคคล

การตลาดและการแข่งขัน

ภาพรวมภาวะการแข่งขัน

ตลาดอาหารกุ้ง

สถานการณ์ของบริษัทในอุตสาหกรรมอาหารสัตว์น้ำยังคงมีการแข่งขันกันสูงและคาดว่าจะเพิ่มขึ้นในอนาคต
เนื่องจากการแข่งขันในตลาดโลกด้านการส่งออกกุ้งแช่แข็งหรือกุ้งแปรรูปมีการแข่งขันที่รุนแรงเพราะมีการขยายการเลี้ยงกุ้งในหลายประเทศโดยเฉพาะกุ้งขาวแวนาไมที่มีผลผลิตเพิ่มขึ้นอย่างมาก
บริษัทผู้ผลิตและจำหน่ายอาหารกุ้งหลายแห่งจึงหันมาผลิตอาหารกุ้งขาวราคาถูกเพื่อเอาใจลูกค้าด้านการลดต้นทุนเป็นผลให้การแข่งขันด้านการลดราคาสินค้าเป็นไปอย่างเข้มข้นเพราะเป็นกลยุทธ์ที่ใช้เพื่อแย่งชิงส่วนแบ่งตลาดของคู่แข่งและเพื่อการเติบโตของธุรกิจ
อย่างไรก็ตามแม้ว่าการเพิ่มขึ้นของการเลี้ยงกุ้งจะทำให้ยอดขายอาหารกุ้งเพิ่มมากขึ้นแต่ก็เป็นการเพิ่มที่ไม่ยั่งยืนเนื่องจากการหันมาเลี้ยงกุ้งขาวของเกษตรกรไทยเป็นการทิ้งจุดแข็งในการพัฒนาการเลี้ยงกุ้งกุลาดำซึ่งนับเป็นสาเหตุสำคัญที่ทำให้ราคากุ้งของไทยตกต่ำในช่วงไตรมาสที่
4
และคาดว่าจะส่งผลต่อการพัฒนากุ้งกุลาดำในอนาคตและจะทำให้ประเทศคู่แข่งเช่นเวียดนามตามทันได้

นอกจากนั้นยังมีอุปสรรคสำคัญคือการพึ่งพาการส่งออกกุ้งไปยังต่างประเทศซึ่งมีปัจจัยที่ไม่สามารถควบคุมได้มากมายและมีความไม่แน่นอนอยู่ตลอด
เช่น การตรวจพบการปนเปื้อนของสารเคมี
การฟ้องร้องประเทศไทยของประเทศสหรัฐอเมริกาเรื่องการทุ่มราคา
ปัจจัยดังกล่าวนี้ยิ่งส่งผลให้การส่งออกสะดุด
ทำให้ราคากุ้งตกต่ำยิ่งขึ้นและส่งผลกระทบต่อเนื่องมายังอุตสาหกรรมอาหารสัตว์น้ำ

ตลาดอาหารปลา

ตลาดปลาส่วนใหญ่เป็นปลาน้ำจืด เช่น ปลาดุก ปลานิล
ซึ่งจัดเป็นตลาดเพื่อการบริโภคภายในประเทศเป็นหลักและมีแนวโน้มจะเพิ่มมากขึ้นเนื่องจากการรักษาสุขภาพของประชาชน
อุตสาหกรรมอาหารปลายังไม่ได้พึ่งพึงการส่งออกจึงทำให้ไม่จำเป็นต้องกระตุ้นการแข่งขันด้านอาหารปลามากนัก
การแข่งขันจะขึ้นอยู่เพียงภาวะตลาดปลาภายในประเทศ
แต่เนื่องจากธุรกิจอาหารปลาเป็นส่วนหนึ่งของธุรกิจอาหารสัตว์ของหลายบริษัทจึงทำให้มีการกระตุ้นยอดขายเพื่อรักษารายได้หรือสร้างผลกำไร
การกระตุ้นการซื้ออาหารปลาด้วยการส่งเสริมการรับซื้อปลาจากเกษตรกรคืนนับเป็นกลยุทธ์ที่สำคัญที่สุดในรอบปีซึ่งหลายบริษัทประสบผลสำเร็จด้านยอดขายด้วยวิธีนี้

ลักษณะการจำหน่าย

ทางบริษัทได้กำหนดนโยบายด้านการขาย คือ จำหน่ายทั้งเงื่อนไขเงินสดและเครดิต
โดยเฉพาะเงื่อนไขเงินสดจะมีการให้ราคาส่วนลดที่จูงใจเป็นพิเศษ

การพิจารณาการให้สินเชื่อลูกค้ารายใหม่จะพิจารณาจากประวัติการชำระเงินของลูกค้าที่ผ่านมาที่มีต่อบริษัทอื่นๆ
ผลประกอบการธุรกิจของลูกค้าทั้งวงการสัตว์น้ำและธุรกิจอื่นๆ
ความน่าเชื่อถือในสังคมธุรกิจการงานและส่วนตัว ความน่าเชื่อถือของการค้ำประกัน
ความเป็นไปได้ของแผนธุรกิจและการลงทุน

สำหรับลูกค้าเก่าจะมีการพิจารณาปรับเพิ่มหรือลดวงเงินสินเชื่อของลูกค้าจากประวัติการชำระเงินเป็นหลัก
นอกจากนี้ยังพิจารณาจากผลประกอบการ ความน่าเชื่อถือของการค้ำประกัน ปริมาณการซื้อ
อายุลูกค้า
นอกจากนี้บริษัทยังมีแผนการประนอมหนี้กับลูกค้าบางรายที่ประสบปัญหาจากภัยธรรมชาติเพื่อช่วยให้ลูกค้าสามารถดำเนินธุรกิจต่อไปได้

ช่องทางการจัดจำหน่าย

1.  จำหน่ายผ่านร้านค้าตัวแทนจำหน่ายที่จำหน่ายอาหารสัตว์และผลิตภัณฑ์อื่นๆ
    ซึ่งอาจจะเป็นตัวแทนจำหน่ายผลิตภัณฑ์อาหารสัตว์น้ำของรายเดียว
    ซึ่งกระจายอยู่ทุกเขตทั่วประเทศ (เอเยนต์)

2.  จำหน่ายผ่านร้านค้าตัวแทนจำหน่ายโดยร่วมกับอาหารสัตว์น้ำของบริษัทอื่นๆซึ่งกระจายอยู่ทุกเขตทั่วประเทศ
    (ดีลเลอร์)

3.  จำหน่ายโดยตรงให้กับเกษตรกรที่เป็นเจาของฟาร์ม
    หรือเกษตรกรที่รวมกลุ่มเป็นชมรมหรือสหกรณ์

อย่างไรก็ตามการจัดจำหน่ายทั้งหมดจะดำเนินการโดยผ่านศูนย์คลังสินค้าของบริษัททั้ง 11
สาขาที่กระจายอยู่ทั่วประเทศ

กลุ่มลูกค้าเป้าหมาย

กลุ่มลูกค้าจะเน้นที่กลุ่มเกษตรกรผู้เพาะเลี้ยง ตัวแทนจำหน่ายของบริษัท
และเอเย่นต์ขายในแต่ละจังหวัด
โดยบริษัทจะไม่เน้นการขายให้กับลูกค้ารายใดรายหนึ่งเป็นพิเศษเพื่อเป็นการหลีกเลี่ยงการเสียลูกค้า

ปัจจุบันกลุ่มลูกค้าเป้าหมายหลักของบริษัทประกอบด้วย 2 กลุ่ม ได้แก่

1. ตัวแทนขายในแต่ละจังหวัด ร้อยละ 60

2. กลุ่มเกษตรกรผู้เลี้ยงสัตว์น้ำ ร้อยละ 40

นโยบายการตั้งราคา

บริษัทมีนโยบายตั้งราคาสินค้าตามตลาดเพื่อมุ่งเน้นการแข่งขัน
ขณะเดียวกันก็ใช้กลยุทธ์ราคาเพื่อเพิ่มส่วนแบ่งตลาดด้วย สำหรับราคาขั้นต้น (หน้าตั๋ว)
จะถูกกำหนดโดยสมาคมผู้ผลิตอาหารสัตว์ไทยโดยพิจารณาจากต้นทุนวัตถุดิบและความเป็นธรรมแก่เกษตรกรด้วย

สัดส่วนการจำหน่ายในประเทศและต่างประเทศ

อาหารกุ้งมีสัดส่วนการจำหน่ายในประเทศร้อยละ 94.04, ต่างประเทศ (ประเทศเวียดนาม,
อินเดีย. ศรีลังกา, มาเลเซีย) ร้อยละ 5.96
ส่วนอาหารปลามีสัดส่วนการจำหน่ายในประเทศร้อยละ 99.63, ต่างประเทศ
(ประเทศลาว)ร้อยละ 0.37

กลยุทธ์การแข่งขัน

บริษัทเน้นทางด้านการผลิตสินค้าที่มีคุณภาพและมาตรฐานตามนโยบายของบริษัท
ผลิตด้วยเครื่องจักรที่มีประสิทธิภาพและเทคโนโลยีการผลิตสินค้าที่ดี
ประกอบกับการตรวจสอบคุณภาพสินค้าทุกขั้นตอน
จึงทำให้สินค้าของบริษัทได้รับการรับรองมาตรฐานคุณภาพระดับโลก เช่น ISO 9001 : 2000,
HACCP, และ GMP รวมทั้งเน้นทางด้านการให้บริการที่คำนึงถึงความสะดวกสบายของลูกค้าเป็นหลัก
โดยบริษัทมีศูนย์การจำหน่ายกระจายทั่วประเทศถึง 11
แห่งซึ่งเป็นจุดศูนย์กลางในการกระจายสินค้าให้กับเกษตรกรทั้งรายใหญ่และรายย่อยได้อย่างทั่วถึง

บริษัทมุ่งมั่นปรับปรุงและพัฒนาสินค้าให้มีคุณภาพตรงความต้องการของลูกค้ามากที่สุดเพื่อสร้างความสำเร็จให้แก่เกษตรกรผู้ใช้และตัวแทนจำหน่ายที่นำสินค้าไปขายให้แก่ลูกค้า
ขณะเดียวกันก็ได้เพิ่มผลิตภัณฑ์ให้หลากหลายเพื่อตอบสนองความต้องการของลูกค้าได้ทุกสถานการณ์โดยคำนึงถึงต้นทุนของเกษตรกรเป็นสิ่งสำคัญที่สุด
ความพอใจของลูกค้าในด้านบริการที่มีต่อเนื่องมาหลายปีทางบริษัทก็ได้รักษาจุดแข็งนี้ไว้

การส่งเสริมการขาย

  มีกิจกรรมด้านต่างๆ
  หลายอย่างที่บริษัทได้จัดขึ้นเพื่อเป็นการส่งเสริมภาพพจน์และเพื่อเพิ่มยอดการขาย

เช่น รายการคูปองชิงโชค รายการท่องเที่ยวโดยตั้งเป้ายอดขายกับลูกค้ารายใหญ่
ร่วมจัดบู้ธแสดงสินค้างานวันกุ้ง โฆษณาและประชาสัมพันธ์ตามสื่อต่างๆ
ปรับปรุงระบบการทำงานของพนักงานขายและเพิ่มแรงจูงใจ
จัดอบรมและพัฒนาความรู้แก่บุคลากรฝ่ายขายเพื่อเพิ่มประสิทธิภาพ

การจัดหาผลิตภัณฑ์และการบริการ

บริษัทฯ มีสำนักงานทั้งหมดรวม 3 แห่ง และมีศูนย์การขายอาหาร 11 แห่งดังรายละเอียดต่อไปนี้

  1. สำนักงานกรุงเทพฯ

เลขที่ 101/3-4 ถนนนเรศ แขวงสี่พระยา เขตบางรัก จังหวัดกรุงเทพฯ 10500

โทรศัพท์ 0-2266-4725-7, 0-2234-9161 และ 0-2234-9166 โทรสาร 0-2236-7347

  2. สำนักงานใหญ่และโรงงานผลิต

เลขที่ 69/5 หมู่ที่ 5 ถนนพระราม 2 (กม.71) ตำบลบางขันแตก อำเภอเมือง
จังหวัดสมุทรสงคราม 75000

โทรศัพท์ 0-3471-5800-4 โทรสาร 0-3471-5805

  3. สำนักงานเพชรบุรี และโรงงานผลิต

เลขที่ 62 หมู่ที่ 2 ถนน รพช.อู่ตะเภา ตำบลหนองชุมพล อำเภอเขาย้อย จังหวัดเพชรบุรี 76000

โทรศัพท์ 0-3244-7681-8 โทรสาร 0-3244-7689

4. ศูนย์การขายอาหาร 11 แห่ง

ภาคกลางและภาคตะวันออก

1.  ศูนย์จันทบุรี โทรศัพท์ และโทรสาร 0-3933-5668

2.  ศูนย์ฉะเชิงเทรา (แปดริ้ว) โทรศัพท์ และ โทรสาร 0-3882-0705

3.  ศูนย์อ่างทอง โทรศัพท์ และ โทรสาร 0-3562-0897

4.  ศูนย์โคราช โทรศัพท์ และ โทรสาร 0-4429-6865

ภาคใต้ฝั่งอ่าวไทย

5.  ศูนย์สุราษฏร์ธานี โทรศัพท์ และ โทรสาร 0-7728-5461

6.  ศูนย์เกาะยอ โทรศัพท์ และ โทรสาร 0-7433-3962

7.  ศูนย์ชุมพร โทรศัพท์ และ โทรสาร 0-7750-6978

8.  ศูนย์หัวไทร โทรศัพท์ และ โทรสาร 0-7538-9364

ภาคใต้ฝั่งอันดามัน

9.  ศูนย์โคกลอย (พังงา) โทรศัพท์ และ โทรสาร 0-7658-1989

10. ศูนย์กระบี่ โทรศัพท์ และ โทรสาร 0-7569-1783

ภาคเหนือ

11. ศูนย์เชียงใหม่ โทรศัพท์ และโทรสาร 0-5384-4577

กำลังการผลิตและปริมาณการผลิต

+-------------------------+-------------+-------------+--------------+
| กำลังการผลิตและปริมาณก     | ปี           | ปี           | ปี            |
| ารผลิต(ผลิตภัณฑ์อาหารสัตว์น้ำ) |             |             |              |
|                         | 2546        | 2545        | 2544         |
+-------------------------+-------------+-------------+--------------+
| กำลังการผลิตเต็มที่ (ตัน)     | 50,400      | 50,400      | 50,400       |
|                         |             |             |              |
| อาหารกุ้ง                 | 28,000      | 28,000      | 24,000       |
|                         |             |             |              |
| อาหารปลา                |             |             |              |
+-------------------------+-------------+-------------+--------------+
| ปริมาณการผลิตจริง (ตัน)     | 22,667      | 17,249      | 19,093       |
|                         |             |             |              |
| อาหารกุ้ง                 | 22,371      | 21,810      | 16,664       |
|                         |             |             |              |
| อาหารปลา                |             |             |              |
+-------------------------+-------------+-------------+--------------+
| การใช้กำลังการผลิต (%)     | 44.97       | 34.22       | 37.88        |
|                         |             |             |              |
| อาหารกุ้ง                 | 79.90       | 77.89       | 69.43        |
|                         |             |             |              |
| อาหารปลา                |             |             |              |
+-------------------------+-------------+-------------+--------------+
| อ                       | 31.47       | (9.66)      | 11.78        |
| ัตราเพิ่มของปริมาณการผลิต(%) |             |             |              |
|                         | 2.58        | 12.18       | 56.91        |
| อาหารกุ้ง                 |             |             |              |
|                         |             |             |              |
| อาหารปลา                |             |             |              |
+-------------------------+-------------+-------------+--------------+

หมายเหตุ :- กำลังการผลิตเปรียบเทียบจากเวลาผลิต 24 ชม.

ปริมาณการผลิตเปรียบเทียบจากยอดผลิตอาหารสำเร็จ

นโยบายการผลิต

1.  ผลิตสินค้าที่มีคุณภาพและตรงกับความต้องการของลูกค้า

2.  รักษามาตรฐานการผลิตและคุณภาพให้สม่ำเสมอตามนโยบายคุณภาพของบริษัทฯ

3.  คัดเลือกวัตถุดิบที่ใหม่และมีคุณภาพดีเพื่อใช้ผลิตสินค้าให้มีสภาพสดใหม่อยู่เสมอ

4.  ใช้เทคโนโลยีที่ทันสมัยเพื่อพัฒนาระบบการผลิต

5.  ลดปริมาณการสูญเสียในกระบวนการผลิตให้มีน้อยที่สุด

6.  ใช้กำลังการผลิตให้เต็มประสิทธิภาพของเครื่องจักร

7.  ปฏิบัติตามข้อกำหนดของระบบคุณภาพ ISO 9001 : 2000, ระบบ HACCP และระบบGMP

ปัจจัยที่ใช้ในการคาดการผลิต

1.  ปริมาณการขายตามความต้องการของลูกค้าในแต่ละเดือน

2.  สภาวะเศรษฐกิจ และปัจจัยต่างๆ รวมทั้งราคาวัตถุดิบที่ส่งผลกระทบต่อต้นทุนการผลิต

3.  กำลังผลิต และประสิทธิภาพของเครื่องจักร

-   วัตถุดิบและผู้จำหน่ายวัตถุดิบ

ในการจัดซื้อวัตถุดิบบริษัทมีนโยบายในการซื้อเพียงพอกับความต้องการใช้เพื่อให้การผลิตเป็นไปอย่างต่อเนื่องและได้รับวัตถุดิบที่มีความสดอยู่เสมอ
รวมทั้งจะต้องซื้อให้ถูกต้องตรงกับลักษณะเฉพาะที่กำหนดโดยผู้ควบคุมสูตรอาหาร
บริษัทจะจัดหาแหล่งวัตถุดิบทั้งภายในประเทศและต่างประเทศรวมถึงมีการจัดซื้อทั้งโดยตรงจากผู้ผลิตและผ่านบริษัทนายหน้าเพื่อให้ได้ราคาที่เหมาะสมเมื่อเปรียบเทียบกับตลาดโดยรวม

สำหรับในด้านความสัมพันธ์กับผู้จำหน่ายวัตถุดิบนั้นหากเป็นวัตถุดิบในประเทศบริษัทใช้การติดต่อทำธุรกิจร่วมกันมาตั้งแต่บริษัทเริ่มดำเนินการผลิต
โดยบริษัทจะจัดซื้อกับบริษัทที่เสนอราคาต่ำที่สุดหรือราคาที่เหมาะสมเมื่อเปรียบเทียบกับราคาตลาดโดยรวม
สำหรับวัตถุดิบจากต่างประเทศจะมีการทำสัญญาซื้อล่วงหน้าประมาณ 3 เดือนและเป็นคราว ๆ ไป
โดยอาจได้รับผลกระทบบ้างหากสั่งซื้อในช่วงมรสุมซึ่งจะทำให้สินค้ามาถึงล่าช้า
แต่บริษัทได้ทำการป้องกันโดยการจัดเก็บวัตถุดิบไว้ในคลังมากกว่าปกติในช่วงดังกล่าว

วัตถุดิบอาหารสัตว์น้ำของบริษัทมีสัดส่วนการซื้อภายในประเทศต่อต่างประเทศเป็น 90:10
โดยมีวัตถุดิบหลักๆที่สำคัญในการผลิตอาหารสัตว์ ได้แก่

1.  ปลาป่นเป็นแหล่งโปรตีนสำคัญในการผลิตอาหารสัตว์เป็นส่วนผสมมาจากปลาเป็ด
    เศษปลาเล็กปลาน้อยหรือหัวปลาที่เหลือจากโรงงานทำปลากระป๋อง
    ปลาป่นที่ผลิตได้จะมีคุณภาพหลากหลายดังนั้นในการซื้อขายปลาป่นจึงมีการแบ่งเกรดตามเปอร์เซนต์โปรตีนในปลาป่น
    บริษัทมีการใช้ทั้งปลาป่นทั้งในประเทศและนำเข้าจากต่างประเทศในการผลิตอาหารสัตว์น้ำ

2.  แป้งสาลีผลิตมาจากเม็ดข้าวสาลีและทำการผ่านขบวนการผลิตตามขั้นตอนจนได้เป็นแป้งสาลีที่มีคุณสมบัติตามความต้องการของผู้ใช้

3.  กากถั่วเหลืองเป็นวัตถุดิบที่มีผลพลอยได้จากโรงงานสกัดน้ำมันถั่วเหลือง

4.  ข้าวโพดนับเป็นพืชอาหารที่มีความสำคัญต่ออุตสาหกรรมเลี้ยงสัตว์เป็นอย่างมากเนื่องจากให้พลังงานสูง
    ปริมาณการผลิตของข้าวโพดจะขึ้นอยู่กับดินฟ้าอากาศ

5.  ตับปลาหมึกเป็นวัตถุดิบที่ต้องนำเข้าจากต่างประเทศ

ราคาของวัตถุดิบมักจะถูกกำหนดโดยผู้ผลิตรายใหญ่
แต่ราคาก็จะเคลื่อนไหวอยู่ในช่วงแคบและเป็นไปตามอุปสงค์อุปทานของตลาด
ดังนั้นทุกบริษัทก็จะมีต้นทุนในการผลิตในทิศทางเดียวกันยกเว้นวัตถุดิบประเภทปลาป่นคุณภาพดีโปรตีนสูงหรือตับปลาหมึกที่ต้องนำเข้าจากต่างประเทศทุกบริษัทจะมีอิสระในการสั่งซื้อและมีต้นทุนที่แตกต่างกันตามภาวะราคาตลาด

บริษัทฯสามารถบริหารต้นทุนการผลิตอาหารสัตว์ได้โดยหาวัตถุดิบอื่นที่มีราคาถูกทดแทนวัตถุดิบที่ราคาแพงแม้ไม่สามารถทดแทนได้ทั้งหมดแต่ก็สามารถช่วยลดต้นทุนลงได้บ้างทำให้ราคาขายยังคงสามารถแข่งขันได้ในตลาดอาหารสัตว์น้ำ
วัตถุดิบที่ใช้แทนกันได้เช่น กากถั่วเหลืองใช้แทนปลาป่น (แต่ไม่เกิน 10 % ของปริมาณปลาป่น) และ
ปลายข้าวใช้แทนข้าวโพดได้